JUMAL KÕNELEB
Tere jälle! Tore on kohtuda.
Tore on taas ka sind, Joy, näha.
Meie kohtume õnneks sageli.
Meil on täna kihlumise aastapäev. - Õige jah, on tõesti.
Unustasime selle ära.
Palju õnne, kallis! - Palju õnne.
Mäletan seda päeva. - Minagi mäletan seda.
Vägev.
Nõnda kihlumispäeva meenutades
ning elades elu, mis vahel läheb üles- ja ka allamäge,
on tore teada, et mõni asi on alati püsiv.
Piiblis, Malaki raamatus 3:6 ütleb Issand nõnda:
"Sest mina, Issand, ei ole ennast muutnud."
Jumal on alati sama
ning selles on meie usu tugevus, kindlus ja püsivus.
Tema ei muutu.
Mul on üks asi, millega olen võidelnud.
Tean, et Jumal on valgus ning Jumal on armastus.
Tean, et Ta on hea.
Tean kõike seda, et Ta täidab mu vajadused oma rikkust mööda
ja olen Tema laps ning Ta on mu armastav Isa.
Siiski Ta palge ees
ja tohutu kirkuse sees tunnen end ikkagi väärtusetuna.
Mul on üsna raske võtta vastu headust.
Kui mulle midagi kingitakse,
läheb sageli mitu päeva enne, kui suudan selle vastu võtta.
See on tõsi. - Vahel läheb mitu nädalat.
Tema headuse ees, Taevases Kuningriigis
kui Teda tundma õppida ning mõista üha rohkem,
et Ta ongi üksnes valgus, mis on tohutult suur,
saab mu oma väärtusetus ja inimlikkus selgelt nähtavaks.
Kord palves olles Issanda ees nutsin selle asja pärast, öeldes:
"Ma ei suuda seda vastu võtta, sest seda on liiga palju.
Sa oled liiga hea ja ma ei suuda seda taluda.
Mu süda lõhkeb sellest ja ma ei kannata seda välja.
Ma ei suuda seda. Issand, aita mind selles!"
Ta aitas.
Ta andis mulle sel hetkel ühe imelise nägemuse.
Nägin palves nagu Ta oleks mägi, mis on minust täiesti eraldiseisev.
Nägin, et Ta on täiuslik valgus, armastus ja kirkus.
Ta on kogu aeg samasugune.
Ta on kogu aeg see, kes Ta on.
Ta valgus, kirkus ja armastus ei sõltu mitte kuidagi minust.
Tema on valgus ja kirkus, kogu aeg ja alati algusest lõpuni.
Tõesti kogu aeg.
Tema armastus ei sõltu minust.
Tema on see, kes Ta on, kuigi mina olen inimene.
Tema armastus ei teki sellest, et mina olen nii nunnu.
Oled seda tõesti.
See ei käi nii, et Ta on kirkam
ja armastab mind rohkem, kui ma olen nii tore
või et minu teod mõjutaksid kuidagi Tema kirkust ja armastust.
Mu teod ja sisemaailm ei mõjuta kuidagi Teda.
Ta on Jumal, Ta püsib ja on.
Ta on alati olnud samasugune.
Seda on tohutult imeline mõista.
See on tõeliselt julgustav.
Kirjas heebrealastele 13:8 öeldakse:
"Jeesus Kristus on seesama eile ja täna ja igavesti!"
Oleme inimestena harjunud,
et armastus mida üksteisele jagame, on vähem või rohkem tingimuslik.
Kas pole?
Meid võibolla armastatakse, sest oleme armsad ja andekad
või meeldime teistele oma heade tegude tõttu.
Saame koolis häid tulemusi ja meist peetakse seetõttu lugu.
Õpime, et armastus on tingimuslik ning seda saab siis, kui..
Alati on "siis" ja "kui".
Jumal on teistsugune.
Tema armastus on tingimusteta.
Ta on armastus, sõltumatult sellest, millises tujus oleme, milline on ilm,
mida oleme teinud või tegemata jätnud.
Tema on kogu aeg sama.
Nii eile, homme kui täna.
Tõeliselt lohutav ja turvaline on teada,
et kui on olnud raske päev ning taas on läbi kukutud,
siis õnneks on Jeesus sama ning on alati täis armastust ja armu.
Minugi suhtes.
Seega Tema on see, kes on hea.
Tema on see, kes on valgus.
Tema on see, kes on armastus.
Tema ise on see ja see ei sõltu kuidagi minust.
Tema armastus ei sõltu minust.
Mitte miski minus ei või muuta Jumala armastust.
Ükski asi minus ei saa ka summutada Jumala armastust.
Tema on.
Mulle tuli meelde tore kirjakoht.
Mooses kohtus Jumalaga põleva põõsa juures.
Mul on see kirjakoht siin ka olemas.
Issand ütles Moosesele, et ta viiks rahva Egiptusest välja.
Mooses hakkas pabistama, kuidas ta seda saaks või suudaks.
Ta küsis, mida ta ütleb rahvale, kes on teda üldse läkitanud.
Mida ma neile ütlen?
2. Moosese raamat 3:14:
"Ja Jumal ütles Moosesele: "Ma olen see, kes ma Olen!"
Mina Olen on üks Jumala nimedest.
Pealegi esimene, mida mainitakse.
Ta ütles Moosesele veel: "Ma olen see, kes ma Olen."
See räägib just püsivusest, muutumatust olemisest.
Ma olen see, kes Ma Olen.
"Ütle Iisraeli lastele nõnda:
"Ma Olen" on mind läkitanud teie juurde."
Ja Jumal ütles Moosesele veel: "Ütle Iisraeli lastele nõnda:
Jahve, teie vanemate Jumal, Aabrahami Jumal,
Iisaki Jumal ja Jaakobi Jumal, on mind läkitanud teie juurde;
see on igavesti mu nimi ja nõnda peab mind hüütama põlvest põlve!"
2. Moosese raamat 3:14-15.
Jumal on sama.
Ta on Aabrahami, Iisaki ja Jaakobi Jumal.
Ta räägib järjepidevusest.
Ma olin sama Aabrahamile,
Olin sama Jaakobile, Iisakile ning olen ka sinule sama.
Ma olen sama Jumal ning Mina ei muutu.
Mul on kaasas üks lamp.
Issand on valgus, headus ja pühadus.
Ta on see, kes Ta on.
Ta ütleb: "Ma olen see, kes ma Olen."
See, kes Ma Olen. - Mina Olen.
Mina Olen valgus.
Ta on ja on edasi.
Aastasadade ja -tuhandete kaupa.
Ta on kogu aeg sama.
Ta on armastus.
Ta omadused ja olemus on et Ta on armastus.
Ta ei muutu, Ta on sama.
Jeesus Kristus ütleb: "Ma olen sama eile, täna ja igavesti."
Tema on kogu aeg sama ning mina saan valida.
Mu ülesanne on kogu aeg valida, kas võtan selle vastu või mitte.
See on täielikult vabatahtlik.
Võin vabatahtlikult igal hetkel valida,
kas ma võtan selle headuse vastu või mitte.
Sellele vaatamata Ta ei muutu ning see on alati tasuta.
See on täiesti tasuta.
Mõistsin, et Ta ei sõltu üldsegi minust.
Ta on kogu aeg selline, olenemata, milline olen.
Esmalt olin veidi pettunud.
Mõtlesin, kas see polegi siis nii,
et Ta armastab mind, kuna olen nii vinge.
Muidugi oled ka.
Kui see asi jõuab kohale,
on see tohutult vabastav ning kergendav tunne.
Ma ei pea mõtlema, kas väärin seda või mitte.
Kui hakkaksin sellele mõtlema, kas väärin seda või mitte,
oleks ikkagi mõni osa minus - ka siis, kui oleksin vaga -,
mida tean, et on puudulik ning mille tõttu teeksin vigu.
Väike osa.
Nii väike, et seda ei märkagi.
See aga tähendab, et ma ei pea sellele üldse mõtlema.
Ma ei pea üldsegi arutlema, kas väärin seda või mitte.
Sa ei olegi. - Ta on sama, Ta on armastus.
See ongi põhiline.
See on ikka see sama teema.
Selle asemel et vaadata ennast ja uurida, kas väärin ja kõlban,
pööran jälle oma pilgu Temale, kes suri mu eest, kandis mu patud
ja on valgus, armastus ning seesama kogu aeg.
Saan keskenduda sellele, et vaatan Temale.
Sel hetkel lõõgastun ja küsimus, kas ma olen väärt, kaob täielikult.
Nii on.
Ta on armastus, muutumatu, kes suri minu eest ja kogu lugu.
Siin ongi saladus.
Ma ei pea vaatama iseennast ega mõõtma selle kaudu,
kas olen väärtuslik või mitte vaid võin vaadata Temale.
Kirjas roomlastele 3:23-24 öeldakse:
"sest kõik on pattu teinud ja ilma jäänud Jumala kirkusest."
See tähendab, et ükski meist ei kõlba.
Vahet pole, kes meist vaatab endale.
Märkame üsna kiiresti, et keegi meist pole täiuslik.
Piibel ütleb otse: "kõik on pattu teinud."
See kirjakoht läheb edasi:
"ning mõistetakse õigeks tema armust päris muidu,
lunastuse kaudu, mis on Kristuses Jeesuses."
Me saame väärtuse kui kingi.
Oleme väärtuslikud Temas ja kõlbame Talle Kristuse pärast.
Nagu Joy ütles, saame selle vastu võtta.
See on Tema õigus, mis antakse meile kingitusena.
Tema valgus, kirkus, headus, armastus ja arm.
Armastame, sest Tema on meid enne armastanud.
See on nii vägev.
Piibel räägib ka sellest, et Tema on nagu mägi.
Ta on kalju.
5. Moosese raamatus 32:4 on kirjutatud nii: "Tema on kalju,
tema töö on täiuslik, sest kõik Tema teed on õiged.
Jumal on ustav ja Temas pole väärust.
Tema on õige ja õiglane."
Tema on õige ja õiglane.
Jesaja 26:4 öeldakse:
"Lootke alati Issanda peale, sest Issand Jumal on igavene kalju."
Kalju.
See räägib püsivusest, stabiilsusest ja muutumatusest.
Vankumatusest. - Täpselt.
2. Saamueli raamat 22:47: "Issand elab, kiidetud olgu mu kalju!
Ülistatud olgu Jumal, mu päästekalju.."
Psalm 62:7: "Üksnes tema on mu kalju ja mu pääste,
mu kindel varjupaik, et ma ei kõigu."
Psalm 18:3: "Issand on mu kalju, mu mäelinnus ja mu päästja;
mu Jumal on mu kalju, kus ma pelgupaika otsin,
mu kilp ja abisarv, mu kõrge varjupaik!"
Kas pole vägev? - On.
Psalm 31:4: "Sest sina oled mu kalju ja mu mäelinnus,
ja oma nime pärast juhatad ja talutad sa mind."
See ongi vaatenurga küsimus, täpselt nagu sa rääkisid.
Kas vaatame iseennast või vaatame Jumalale?
Märkan, et see on tõde ka igapäevases palveelus.
Olen märganud, et kui alustades kiidan Teda,
kes Ta on, mida on teinud Piibli läbi ning mida olen argipäevas näinud,
kui tänan oma elu eest ja tänan Ta tegude eest,
pääsen kohe pimedusest ning masendusest välja.
Kui vaatan ennast, oma muresid, tundeid ja olukordi,
siis see on nagu asjatu ringiratast tammumine.
Parem pööran pilgu Temale ning hakkan tänama.
Tänamine on nagu kaitse ja otsetee Jumala juurde.
Tänu, Jeesus, et oled sama eile, täna ja igavesti.
Tänu, et oled valgus, armastus, imeline,
minu poolel mitte vastu ning oled minu kalju.
Psalmid on seda täis.
Taavet alustas sageli
tänades Issandat selle eest, milline Tema on.
Psalm 62:7: "Üksnes tema on mu kalju ja mu pääste,
mu kindel varjupaik, et ma ei kõigu."
Miks ma siis ei kõigu?
Tema on minu kalju.
Psalm 92:16:
"kuulutama, et Issand on siiras, et minu kaljus ei ole ülekohut."
Saan keskenduda sellele, et Temas ei ole ülekohut.
Tema on ustav ja õige.
Psalm 144:1, Taaveti laul: "Tänatud olgu Issand, mu kalju,
kes õpetab mu käsi lahinguks ja mu sõrmi sõjaks.."
See on nii imeline
ja tohutult suur asi, et Tema on kalju, mitte mina.
Täpselt. - Minagi ei ole kalju.
Ma ei pea eneselt ka nõudma,
et oleksin see kalju, armastus ning valgus.
Saan hoopis toetuda sellele, et Ta on kalju, armastus ja valgus.
See jääb mulle külge ja lõõgastun.
See muudab kõike.
Eriti oluline on sõnum, kes on milleski läbi kukkunud.
Kõigile, kes on raskelt läbi kukkunud ja teinud elus vigu.
See nõuab julgust, et tõusta üles ning tunda end ja elu väärtuslikuna.
Tahan julgustada sind,
kui oled sellises olukorras, kus oled tõsiselt läbi kukkunud
ja teadlikult teinud valesti. ning olulised asjad on rikutud.
Inimsuhted on sassis või midagi muud on valesti.
Siiski ei ole Jumal muutunud.
Ta on ka täna ikka täis armu.
Temas on sama palju armu ja armastust
nagu oli eile ja ka homme.
Võid pöörduda tagasi Ta juurde.
Julgustan sind, sest tean küll, et selleks läheb vaja erilist julgust,
et tõusta üles, tulla valgusesse ning hakata ikkagi Jumalat ülistama.
Jumal ei ole muutunud ja miski pole Talle võimatu.
Ta on juba andnud andeks kõik meie patud ja eksimused.
Julgustan sind tõusma.
Tõuse ja tea, et Jumal
on endiselt sinu poolt ning Talle on ikka kõik võimalik.
Ta võib endiselt pöörata kõik
sinu elus täiesti ümber ja ka vaenlaste silme tunned,
et Jumal on ikkagi suur ning Ta armastab mind.
See on oluline sõnum.
Ta ei ole muutunud, vaatamata sellele,
mida oled teinud või mis sulle on osaks saanud.
Ta on ikkagi sama ja Talle on kõik võimalik.
Ta armastab sind ikka sama palju
nagu ta on alati armastanud ja teeb seda ka edaspidi.
Tema ei muutu.
Ta ei muutu.
See on sõnum ka meile, kes oleme üritanud.
Kas oleme üritajad?
Higimull otsa ees olla head kristlased.
Oleme 25 aastat olnud kristlased.
Kipume kergesti mõtlema,
et nüüd peaksime juba olema kristlasena piisavalt õppinud.
Peaksime olema doktorikraadiga.
Kas ma ei peaks juba nendes asjades olema osavam?
Märkad sel hetkel, et oled ikka
samasugune jünger Tema sabas, täpselt nagu alguseski.
Õpin kogu aeg midagi uut juurde
ning vajan igal päeval Tema armu üha uuesti ja uuesti.
Taas. - Üha jällegi.
See võib tekitada masendust.
Kas ei peaks olema mingi kristlase evolutsiooniprotsess,
mille kaudu ma kuidagi küpsen või saan valmis?
Saan lõpuks mingi diplomi või lõputunnistuse.
Mina vajan samuti julgustust, et Tema on sama ja valgus.
Tema on kirkus ja võin ka 25 aasta järel lõõgastuda
ning olla pisike Joy, kes sõltub Issandast
sama palju nagu usuelu esimesel päeval.
Nii see peabki olema. - Just see teeb usu imeliseks.
Meil võib olla vaid üks diplom ning see on Jeesus. - Täpselt.
Praegusel hetkel võime pöörata oma pilgu kalju poole.
Võime teha seda tänades.
Võime vaadata kaljut, mis ei kõigu.
Võime vaadata Tema kirkust, kes ei kustu ega tuhmu.
Võime võtta vastu armastust, mis ei muutu kunagi.
Võime kümmelda Tema jõus ning armastuses.
Ta õigusepäike võib jätkuvalt me kohal paista.
1. Korintlaste 10:4 on kirjutatud:
"ja kõik jõid sama vaimulikku jooki, sest nad jõid vaimulikust kaljust,
mis saatis neid; see kalju oli aga Kristus."
Tänu, Issand, et saame juua
sellest vaimulikust kaljust, milleks oled Sina.
Issand, võime igal päeval täituda Sinu headusest.
Võime igal päeval pöörata pilgu Sinu poole,
tõsta käed ja võtta vastu imelist taevalikku jõudu, armu ja lohutust.
Tahame tänada Sind, Issand, et lohutad praegu eriliselt
ja tõstad üles selle, kes on olnud kuidagi allasurutud
ning kes on tundnud end väärtusetuna.
Issand, tänu, et Sa tõesti tõstad üles, Jeesuse nimel.
Samamoodi nagu oled öelnud,
et tõstad meid august välja. - Asetad meid kaljule.
Paned meid vürstide kõrvale.
Tänu, Issand, et tõstad meid kõiki väärtusetusest üles
täielikku armastusse, valgusesse ning väärikusse.
Jumala lapse täisväärtuslikkusesse, Jeesuse nimel.
Tänu, Issand, et saame rõõmuga,
vabadena ja sirge seljaga minna Sinuga edasi.
Jeesuse nimel, aamen.
Imeline on teada, et Jumal on sama eile, täna ja igavesti.
Tema on rikas ja helde andja.
Andmine on minu üks suurimaid rõõme.
Olen rõõmus, kui on võimalus anda sellele,
kes vajab, ja näha seda rõõmu, kui saan anda.
Minu rõõm on suurem.
Jumala Sõna ütleb,
et Ta armastab rõõmsat andjat, sest Ta on ise samasugune.
Kui soovid külvata TV7 töösse,
võid helistades numbrile 9001777 annetada 7 eurot Eesti kanali heaks,
saad ka kasutada kontonumbreid, mida näed peatselt ekraanil.
Kui soovid lisainfot meie töö, kristliku kooli ja lasteaia kohta,
võid külastada kodulehekülge: www.kristillinenkoulu.org
Ole õnnistatud ja tea,
et Jumala armu paistab su üle kogu aeg kui päike.
Ta annab ka sulle armu armu peale.
Taevas TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin